CELEX: 32022D0716
Language: hu
Date: 2022-05-06 00:00:00
Title: A Bizottság (EU) 2022/716 végrehajtási határozata (2022. május 6.) a hagyományos belső égésű motorokban, valamint egyes hibrid elektromos személygépkocsikban és könnyű haszongépjárművekben való használatra szánt intelligens dízelüzemanyag-melegítőknek az (EU) 2019/631 európai parlamenti és tanácsi rendelet alapján történő, innovatív technológiaként való jóváhagyásáról (EGT-vonatkozású szöveg)

2022.5.10.   
               
               
                  HU
               
               
                  Az Európai Unió Hivatalos Lapja
               
               
                  L 133/33
               
            
         A BIZOTTSÁG (EU) 2022/716 VÉGREHAJTÁSI HATÁROZATA
         (2022. május 6.)
         a hagyományos belső égésű motorokban, valamint egyes hibrid elektromos személygépkocsikban és könnyű haszongépjárművekben való használatra szánt intelligens dízelüzemanyag-melegítőknek az (EU) 2019/631 európai parlamenti és tanácsi rendelet alapján történő, innovatív technológiaként való jóváhagyásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 11. cikke (4) bekezdésére,
         mivel:
         
                     (1)
                  
                  
                     2021. július 7-én a Stellantis gyártó kérelmet nyújtott be (a továbbiakban: kérelem) egy olyan intelligens dízelüzemanyag-melegítő technológia innovatív technológiaként való jóváhagyására, amelyet dízelüzemű hagyományos belső égésű motorral felszerelt személygépkocsikban (a továbbiakban: M1 kategóriájú járművek) és könnyű gépjárművekben (a továbbiakban: N1 kategóriájú járművek), valamint olyan dízelüzemű, M1 és N1 kategóriájú, nem külső feltöltésű hibrid elektromos járművekben (a továbbiakban: NOVC-HEV járművek) való használatra terveztek, amelyeknél az (EU) 2017/1151 bizottsági rendelet (2) XXI. melléklete 8. almelléklete 2. függeléke 1.1.4. pontjának megfelelően lehetőség van arra, hogy az üzemanyag-fogyasztás és a szén-dioxid-kibocsátás mért értékeit korrekció nélkül használják fel vizsgálati eredményként.
                  
               
                     (2)
                  
                  
                     A Bizottság a kérelmet az (EU) 2019/631 rendelet 11. cikkével, a 725/2011/EU bizottsági végrehajtási rendelettel (3) és a 427/2014/EU bizottsági végrehajtási rendelettel (4), valamint az innovatív technológiák jóváhagyásának a 443/2009/EK és az 510/2011/EU rendelet alapján történő kérelmezésére vonatkozó műszaki iránymutatással (5) (2018. júliusi verzió) összhangban értékelte. Az (EU) 2019/631 rendelet 11. cikke (3) bekezdésének megfelelően a kérelemhez egy független és tanúsított szervezet által készített ellenőrzési jelentést is csatoltak.
                  
               
                     (3)
                  
                  
                     A járművekben való felhasználáshoz a dízelüzemanyagot meg kell szűrni az égési folyamat jó minőségének és a jármű megfelelő üzemképességének biztosítása érdekében. Ha a dízelüzemanyagok lehűlnek egy adott, sajátos hőmérsékletre, a bennük lévő legnehezebb paraffinok elkezdenek kicsapódni és viaszkristályokat képezni. Ezek eltömítik az üzemanyagrendszerben található szűrőelemeket, ami akadályozhatja a motor beindítását, valamint gyújtáskihagyáshoz vagy vezetés közben a motor teljesítményének csökkenéséhez vezet. Ezért a dízelüzemű járműveket olyan üzemanyag-melegítő berendezéssel szerelik fel, amely alacsony hőmérsékleten aktiválódik, és megakadályozza a szűrőelemek eltömődését.
                  
               
                     (4)
                  
                  
                     A kérelmező bizonyította, hogy az ökoinnovatív technológia piaci penetrációja 2019-ben – amely későbbi év, mint a 725/2011/EU és a 427/2014/EU végrehajtási rendelet 2. cikke (2) bekezdésének a) pontjában előírt referenciaév – nem haladta meg a 3 %-ot. Az innovációs képesség kritériuma tehát teljesül.
                  
               
                     (5)
                  
                  
                     Megerősítést nyert, hogy a technológia előnyeire nem terjed ki az I. típusú, CO2-kibocsátásra vonatkozó típusjóváhagyási vizsgálat, mivel az intelligens dízelüzemanyag-melegítő nem lép működésbe azon a hőmérsékleten, amelyen a vizsgálatot elvégzik.
                  
               
                     (6)
                  
                  
                     Az intelligens dízelüzemanyag-melegítő által elért szén-dioxid-kibocsátáscsökkentés értékeléséhez egy olyan, a szűrőegységbe beépített hagyományos dízelüzemanyag-melegítőt kell használni viszonyítási alapul, amely akkor kapcsol be, ha a dízelszűrő egységbe épített hőmérséklet-érzékelő által küldött jel alapján az üzemanyag hőmérséklete +5 °C alá csökkent, és akkor kapcsol ki, ha az üzemanyag hőmérséklete +8 °C fölé emelkedett. Az említett, viszonyítási alapul szolgáló dízelüzemanyag-melegítő aktiválását csak egy hőmérsékleti küszöbérték szabályozza. Az intelligens dízelüzemanyag-melegítő a – hőmérséklet-érzékelő mellett egy szűrőnyomás-érzékelő által is figyelt – szűrőpatron paraffinterheltségi állapota alapján aktiválódik. Ez csökkenti az üzemanyag-melegítő működésének időtartamát, ezáltal csökkenti az energiafelhasználást és a szén-dioxid-kibocsátást.
                  
               
                     (7)
                  
                  
                     A kérelmező benyújtotta az intelligens dízelüzemanyag-melegítő használatával elérhető szén-dioxid-kibocsátáscsökkentés meghatározására szolgaló módszertant. A viszonyítási alapul szolgáló technológia és az ökoinnovatív technológia energiafogyasztásának meghatározása érdekében az ökoinnovatív technológiával felszerelt járművet az (EU) 2017/1151 rendeletben meghatározott, a könnyűgépjárművekre vonatkozó, világszinten harmonizált vizsgálati ciklus (WLTC) határfeltételei mellett, –20 °C-on, sarkvidéki dízelüzemanyaggal kell vizsgálni. A járművet fel kell szerelni egy nyílt elektronikus vezérlőegységgel (ECU), amely lehetővé teszi az üzemanyag-melegítő kikapcsolása céljából küldött jelek kiolvasását. Meghatározásra került egy olyan használati tényező, amely tükrözi az innovatív technológia valós körülmények közötti használatának átlagos arányát, figyelembe véve többek között az üzemanyag minőségét, a környezeti hőmérsékletet, a műszaki összetevők jellemzőit, a forgalomszámlálási adatokat és a tagállamokban az érintett járművek eladási arányát.
                  
               
                     (8)
                  
                  
                     A fenti megfontolásokat figyelembe véve a vizsgálati módszertant megfelelőnek kell tekinteni a szóban forgó innovatív technológia révén elért szén-dioxid-kibocsátáscsökkentés meghatározásához. E vizsgálati módszertan alkalmazásával a kérelmező azt is bizonyította, hogy a szén-dioxid-kibocsátáscsökkentés a minimális 0,5 g CO2/km-es küszöbértéket bizonyíthatóan túllépi, és a szén-dioxid-kibocsátáscsökkentés statisztikailag szignifikáns.
                  
               
                     (9)
                  
                  
                     A gyártók számára lehetővé kell tenni, hogy az innovatív technológia használatával elért szén-dioxid-kibocsátáscsökkentés minősítését kérelmezzék egy típusjóváhagyó hatóságtól, amennyiben az e határozatban meghatározott feltételek teljesülnek. E célból a gyártóknak gondoskodniuk kell arról, hogy a minősítési kérelmet egy független és tanúsított szervezet által készített ellenőrzési jelentés kísérje, amely megerősíti, hogy az innovatív technológia megfelel az e határozatban meghatározott feltételeknek, és hogy a kibocsátáscsökkentést az e határozatban említett vizsgálati módszerrel összhangban határozták meg.
                  
               
                     (10)
                  
                  
                     A típusjóváhagyó hatóság felelőssége annak alapos ellenőrzése, hogy teljesülnek-e az innovatív technológia használatával elért szén-dioxid-kibocsátáscsökkentés minősítésére vonatkozó, e határozatban meghatározott feltételek. A minősítés kibocsátása esetén a felelős típusjóváhagyó hatóságnak biztosítania kell, hogy a minősítéshez figyelembe vett valamennyi elem rögzítésre kerüljön a vizsgálati jelentésben, azt az ellenőrzési jelentéssel együtt őrizzék, és a szóban forgó információkat kérésre a Bizottság rendelkezésére bocsássák.
                  
               
                     (11)
                  
                  
                     Az (EU) 2018/858 európai parlamenti és tanácsi rendelet (6) I., VIII. és IX. melléklete szerinti típusjóváhagyási dokumentációban feltüntetendő általános ökoinnovációs kód meghatározása céljából az innovatív technológiához egyedi kódot kell rendelni,
                  
               ELFOGADTA EZT A HATÁROZATOT:
         
            1. cikk
            Innovatív technológia
            A Bizottság az (EU) 2019/631 rendelet 11. cikke értelmében vett innovatív technológiaként jóváhagyja az intelligens dízelüzemanyag-melegítőt, amennyiben az megfelel a következő feltételeknek:
            
                        a)
                     
                     
                        dízelüzemű belső égésű motorral meghajtott M1 vagy N1 kategóriájú járművekben, illetve olyan dízelüzemű, M1 vagy N1 kategóriájú, nem külső feltöltésű hibrid elektromos járművekben alkalmazzák, amelyeknél az (EU) 2017/1151 rendelet XXI. melléklete 8. almelléklete 2. függeléke 1.1.4. pontjának megfelelően lehetőség van arra, hogy az üzemanyag-fogyasztás és a szén-dioxid-kibocsátás mért értékeit korrekció nélkül használják fel vizsgálati eredményként;
                     
                  
                        b)
                     
                     
                        legkorábban a zavarosodási pont üzemanyag-specifikus hőmérsékletének elérésekor aktiválódik, amennyiben – a hőmérsékleti küszöbérték és a paraffinterhelés figyelembevételével – erre szükség van ahhoz, hogy a szűrőpatronban lévő szűrőelemek ne tömődjenek el.
                     
                  
         
            2. cikk
            A szén-dioxid-kibocsátáscsökkentés minősítésének kérelmezése
            
               (1)   A gyártó e határozatra történő hivatkozással kérelmezheti egy típusjóváhagyó hatóságtól az 1. cikkben említett innovatív technológia használatából eredő szén-dioxid-kibocsátáscsökkentés minősítését.
            
            
               (2)   A gyártó gondoskodik arról, hogy a minősítési kérelmet egy független és tanúsított szervezet által készített ellenőrzési jelentés kísérje, amely megerősíti, hogy a technológia megfelel az 1. cikk a) és b) pontjának.
            
            
               (3)   Amennyiben a szén-dioxid-kibocsátáscsökkentés minősítésére a 3. cikknek megfelelően sor került, a gyártó gondoskodik arról, hogy a minősített szén-dioxid-kibocsátáscsökkentést és a 4. cikkben említett ökoinnovációs kódot rögzítsék az érintett járművek megfelelőségi nyilatkozatában.
            
         
         
            3. cikk
            A szén-dioxid-kibocsátáscsökkentés minősítése
            
               (1)   A típusjóváhagyó hatóság megbizonyosodik arról, hogy az innovatív technológia alkalmazása révén elért szén-dioxid-kibocsátáscsökkentés meghatározása a mellékletben ismertetett módszertan felhasználásával történt.
            
            
               (2)   A típusjóváhagyó hatóság a vonatkozó típusjóváhagyási dokumentációban rögzíti a melléklet 7. pontja szerint kiszámított minősített szén-dioxid-kibocsátáscsökkentést, valamint a 4. cikkben említett ökoinnovációs kódot.
            
            
               (3)   A típusjóváhagyó hatóság a minősítéshez figyelembe vett valamennyi elemet rögzíti a vizsgálati jelentésben, azt a 2. cikk (2) bekezdésében említett ellenőrzési jelentéssel együtt megőrzi, és a szóban forgó információkat kérésre a Bizottság rendelkezésére bocsátja.
            
            
               (4)   A típusjóváhagyó hatóság csak akkor minősítheti az innovatív technológia használatából eredő szén-dioxid-kibocsátáscsökkentést, ha arra a megállapításra jut, hogy a technológia megfelel az 1. cikk a) és b) pontjának, és ha a melléklet 7. pontja szerint meghatározott szén-dioxid-kibocsátáscsökkentés legalább 0,5 g CO2/km, amint azt az M1 kategóriájú járművekre vonatkozóan a 725/2011/EU végrehajtási rendelet 9. cikke (1) bekezdésének b) pontja, illetve az N1 kategóriájú járművekre vonatkozóan a 427/2014/EU végrehajtási rendelet 9. cikke (1) bekezdésének b) pontja előírja.
            
         
         
            4. cikk
            Ökoinnovációs kód
            Az e határozattal jóváhagyott innovatív technológiához a 37-es ökoinnovációs kód tartozik.
         
         
            5. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2022. május 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).
         
            (3)  A Bizottság 725/2011/EU végrehajtási rendelete (2011. július 25.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
         
            (4)  A Bizottság 427/2014/EU végrehajtási rendelete (2014. április 25.) az 510/2011/EU európai parlamenti és tanácsi rendelet alapján a könnyű haszongépjárművek szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 125., 2014.4.26., 57. o.).
         
            (5)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (6)  Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről (HL L 151., 2018.6.14., 1. o.).
      
      
         
            MELLÉKLET
            AZ INTELLIGENS DÍZELÜZEMANYAG-MELEGÍTŐ HASZNÁLATÁVAL ELÉRHETŐ SZÉN-DIOXID-KIBOCSÁTÁSCSÖKKENTÉS MEGHATÁROZÁSÁNAK MÓDSZERTANA
            1.   BEVEZETÉS
            
            Ez a melléklet az 1. cikkben meghatározott feltételeknek megfelelő járművek esetében az intelligens dízelüzemanyag-melegítő használatából eredő szén-dioxid-kibocsátáscsökkentés mértékének meghatározására szolgáló módszertant állapítja meg.
            Az említett kibocsátáscsökkentés meghatározásához a következő tényezők ismerete szükséges:
            
                        1.
                     
                     
                        a viszonyítási alapul szolgáló technológia áramfelvétele;
                     
                  
                        2.
                     
                     
                        az innovatív technológia áramfelvétele;
                     
                  
                        3.
                     
                     
                        a szén-dioxid-kibocsátáscsökkentés;
                     
                  
                        4.
                     
                     
                        a szén-dioxid-kibocsátáscsökkentés bizonytalansága.
                     
                  2.   MÓDSZERTAN
            
            Az innovatív technológia működését a jármű elektronikus vezérlőegysége (ECU) szabályozza az üzemanyagszűrőből érkező hőmérséklet- és nyomásjel alapján.
            A viszonyítási alapul szolgáló üzemanyag-melegítőt a jármű elektronikus vezérlőegysége kizárólag a hőmérsékletjel alapján szabályozza.
            A viszonyítási alapul szolgáló technológia és az ökoinnovatív technológia áramfelvételének egyidejű meghatározása érdekében az innovatív technológiával felszerelt járművet meg kell vizsgálni az alábbi 2.1. és 2.2. pontban leírtak szerint. Ennek során a mérésekhez az EN 590 szabvány szerinti 2–4. osztályba tartozó sarkvidéki dízelüzemanyagot kell használni.
            2.1.   A Pbase (a viszonyítási alapul szolgáló technológia áramfelvételének) meghatározása
            
            A viszonyítási alapul szolgáló melegítő áramfelvételének meghatározásához a dízelüzemanyag-melegítőnek az alábbi 1–9. pont szerint végzett teljes teljesítményvizsgálat alatt aktív állapotban kell lennie, és működését a szűrőnyomás-érzékelő nem befolyásolhatja.
            A gyártónak és a típusjóváhagyó hatóságnak meg kell állapodnia az elektronikus vezérlőegység kiolvasására használt eszközről, valamint a nyomásküszöb kalibrálási címkéjének azonosításához használt, legmegfelelőbb szoftverről.
            A típusjóváhagyó hatóságnak vagy a kijelölt műszaki szolgálatnak biztosítania kell, hogy az áramfelvétel-vizsgálat a következő lépésekből álljon:
            
                        1.
                     
                     
                        az ökoinnovatív járműbe beépített gyári elektronikus vezérlőegység kalibrációs kiolvasása;
                     
                  
                        2.
                     
                     
                        olyan nyílt elektronikus vezérlőegység beszerelése a járműbe, amely lehetővé teszi az üzemanyag-melegítő szűrőnyomás-érzékelőjére vonatkozó küszöbérték beállítását;
                     
                  
                        3.
                     
                     
                        a nyílt elektronikus vezérlőegység kalibrációs kiolvasása;
                     
                  
                        4.
                     
                     
                        a nyomásküszöb kalibrálási címkéjének a megfelelő szoftver segítségével végzett, a gyártó utasításai szerinti azonosítása;
                     
                  
                        5.
                     
                     
                        az üzemanyag-melegítő nyomásküszöbének 0 kPa-ra történő beállítása annak biztosítása érdekében, hogy az a teljes vizsgálat alatt aktív legyen;
                     
                  
                        6.
                     
                     
                        annak ellenőrzése, hogy a gyári és a nyílt elektronikus vezérlőegység beállításai között az egyetlen különbség a dízelüzemanyag-melegítő nyomásküszöbének kalibrálása;
                     
                  
                        7.
                     
                     
                        legalább 50 %-ra feltöltött üzemanyagtartály mellett a jármű lehűtése, amíg a klímakamra és az üzemanyag hőmérséklete –20 °C-on nem stabilizálódik;
                     
                  
                        8.
                     
                     
                        a WLTC ciklus megkezdése előtt legalább 30 másodperccel annak ellenőrzése, hogy az üzemanyag-melegítő aktív-e, továbbá – a jármű WLTC ciklus előtti állapotának dokumentálása érdekében – az akkumulátor feszültségének és a dízelüzemanyag-melegítőn átfolyó áram erősségének mérése és rögzítése legalább 100 Hz-es adatrögzítési frekvenciával;
                     
                  
                        9.
                     
                     
                        a teljes WLTC ciklus végrehajtása úgy, hogy közben a klímakamra és az üzemanyag hőmérséklete –20 °C-on stabil legyen.
                     
                  A 7–9. lépéseket legalább ötször meg kell ismételni.
            Az első WLTC ciklus megkezdése előtt a gyártónak a jóváhagyó hatóság rendelkezésére kell bocsátania az intelligens dízelüzemanyag-melegítő nyomásérzékelőjének – az érzékelő szállítója által szolgáltatott elektromos műszaki adatok vagy mérési adatok alapján meghatározott – üzemi feszültségét (UPS) és áramerősségét (IPS).
            Az egyes elvégzett WLTC ciklusok tekintetében a viszonyítási alapul szolgáló dízelüzemanyag-melegítőnek a ciklus alatti energiafogyasztását  és az áramfelvételét  az 1., illetve a 2. képlet szerint kell kiszámítani:
            
               1. képlet
            
            
               
            
               2. képlet
            
            
               
            ahol:
            
                        
                           
                     
                     
                        :
                     
                     
                        a dízelüzemanyag-melegítő energiafogyasztása az „i”-edik WLTC ciklus alatt [Wh];
                     
                  
                        Ubase(t)
                     
                     
                        :
                     
                     
                        az akkumulátor „t” időpontban mért feszültsége [V];
                     
                  
                        Ibase(t)
                     
                     
                        :
                     
                     
                        a dízelüzemanyag-melegítőben a „t” időpontban mért áramerősség [A];
                     
                  
                        ts
                        
                     
                     
                        :
                     
                     
                        a WLTC ciklus kezdő időpontja, a feszültség- és áramerősség-mérés kezdetétől számítva [s];
                     
                  
                        te
                        
                     
                     
                        :
                     
                     
                        a WLTC ciklus vége, a feszültség- és áramerősség-mérés kezdetétől számítva [s];
                     
                  
                        
                           
                     
                     
                        :
                     
                     
                        a viszonyítási alapul szolgáló dízelüzemanyag-melegítő áramfelvétele az „i”-edik WLTC ciklus alatt [W];
                     
                  
                        UPS
                        
                     
                     
                        :
                     
                     
                        a nyomásérzékelő tápfeszültsége [V];
                     
                  
                        IPS
                        
                     
                     
                        :
                     
                     
                        a nyomásérzékelő áramerőssége [A].
                     
                  A viszonyítási alapul szolgáló dízelüzemanyag-melegítő áramfelvételének számtani középértékét () az összes elvégzett WLTC ciklus tekintetében a 3. képlet szerint kell kiszámítani.
            
               3. képlet
            
            
               
            2.2.   A Peco (az innovatív technológia áramfelvételének) meghatározása
            
            A WLTC-ciklusnak a 2.1. pont 8. és 9. lépése szerinti megkezdése előtt a gyártó tájékoztatnia kell a típusjóváhagyó hatóságot az üzemanyag-melegítő által az elektronikus vezérlőegységnek küldött azon szűrőnyomás-jel(ek)ről, amely(ek) a WLTC-ciklus során kiváltaná(k) az intelligens dízelüzemanyag-melegítő kikapcsolását.
            Az említett, elektronikus vezérlőegységnek küldött jel segítségével a típusjóváhagyó hatóság vagy a kijelölt műszaki szolgálat a 2.1. pont 8. és 9. pontja szerint végrehajtott minden egyes WLTC ciklus tekintetében meghatározza azt a legrövidebb „X” időt [s], amely elteltével az intelligens dízelüzemanyag-melegítőt a vezérlőegység kikapcsolta volna.
            Az innovatív technológia áramfelvételét [Peco] a 4. képlet szerint kell kiszámítani:
            
               4. képlet
            
            
               
            ahol:
            
                        Peco
                        
                     
                     
                        :
                     
                     
                        az innovatív technológia áramfelvétele [W];
                     
                  
                        
                           
                     
                     
                        :
                     
                     
                        a viszonyítási alapul szolgáló technológia 2.1. pont szerint meghatározott áramfelvételének számtani középértéke [W];
                     
                  
                        
                           
                     
                     
                        :
                     
                     
                        azon, a WLTC ciklus kezdetétől eltelt legrövidebb időknek az összes elvégzett WLTC-ciklus figyelembevételével meghatározott átlagértéke, amelyek után az intelligens dízelüzemanyag-melegítő kikapcsolt volna [s];
                     
                  
                        UPS
                        
                     
                     
                        :
                     
                     
                        a nyomásérzékelő tápfeszültsége [V];
                     
                  
                        IPS
                        
                     
                     
                        :
                     
                     
                        a nyomásérzékelő áramerőssége [A].
                     
                  Abban az esetben, ha a dízelüzemanyag-melegítő az egyes WLTC ciklusok kezdetekor alaphelyzetben ki van kapcsolva, az „”érték nulla lesz, és a 4. képlet a következőképpen módosul: Peco = UPS. IPS.
            3.   A SZÉN-DIOXID-KIBOCSÁTÁSCSÖKKENTÉS KISZÁMÍTÁSA
            
            Az innovatív technológia használatával elérhető szén-dioxid-kibocsátáscsökkentés mértékét az 5. képlet szerint kell kiszámítani:
            
               5. képlet
            
            
               
            ahol:
            
                        CFD
                        
                     
                     
                        :
                     
                     
                        átváltási tényező, melynek értéke dízelüzemanyag esetében 2 640 [gCO2/l];
                     
                  
                        
                           
                     
                     
                        :
                     
                     
                        a viszonyítási alapul szolgáló technológia 2.1. pont szerint meghatározott áramfelvétele [W];
                     
                  
                        Peco
                        
                     
                     
                        :
                     
                     
                        az innovatív technológia 2.2. pont szerint meghatározott áramfelvétele [W];
                     
                  
                        UF
                     
                     
                        :
                     
                     
                        használati tényező, melynek értéke 0,2;
                     
                  
                        v
                     
                     
                        :
                     
                     
                        a WLTC ciklus átlagsebessége, azaz 46,5 [km/h];
                     
                  
                        VPe_D
                        
                     
                     
                        :
                     
                     
                        tényleges üzemanyag-fogyasztás, amely dízelüzemanyag esetében 0,220 [l/kWh];
                     
                  
                        ηA
                        
                     
                     
                        :
                     
                     
                        a generátor hatásfoka, azaz 0,67 (1).
                     
                  4.   A SZÉN-DIOXID-KIBOCSÁTÁSCSÖKKENTÉS BIZONYTALANSÁGÁNAK KISZÁMÍTÁSA
            
            A szén-dioxid-kibocsátáscsökkentés bizonytalanságát a következő módon kell kiszámítani:
            Meg kell határozni a viszonyítási alapul szolgáló technológia áramfelvételének szórását () a 6. képlet szerint:
            
               6. képlet
            
            
               
            ahol:
            
                        
                           
                     
                     
                        :
                     
                     
                        a viszonyítási alapul szolgáló technológia 2.1. pont szerint meghatározott áramfelvétele [W];
                     
                  
                        
                           
                     
                     
                        :
                     
                     
                        a viszonyítási alapul szolgáló technológia 2.1. pont szerint meghatározott áramfelvétele az „i”-edik WLTC ciklus alatt [W];
                     
                  
                        
                           
                     
                     
                        :
                     
                     
                        a viszonyítási alapul szolgáló technológia áramfelvételének szórása [W];
                     
                  
                        n
                     
                     
                        :
                     
                     
                        a viszonyítási alapul szolgáló technológia áramfelvételének meghatározásához végrehajtott WLTC ciklusok száma [–].
                     
                  A szén-dioxid-kibocsátáscsökkentés bizonytalanságát () ezután a 7. képlet szerint kell kiszámítani. Ez a bizonytalanság nem haladhatja meg a szén-dioxid-kibocsátáscsökkentés 30 %-át.
            
               7. képlet
            
            
               
            ahol:
            
                        CFD
                        
                     
                     
                        :
                     
                     
                        átváltási tényező, melynek értéke 2 640 [g CO2/l];
                     
                  
                        
                           
                     
                     
                        :
                     
                     
                        a szén-dioxid-kibocsátáscsökkentés bizonytalansága [g CO2/km];
                     
                  
                        
                           
                     
                     
                        :
                     
                     
                        a viszonyítási alapul szolgáló technológiaáramfelvételének a 6. képlet szerint meghatározott szórása [W];
                     
                  
                        UF
                     
                     
                        :
                     
                     
                        használati tényező, melynek értéke 0,2;
                     
                  
                        v
                     
                     
                        :
                     
                     
                        átlagos vezetési sebesség a WLTC ciklus során [km/h], azaz 46,5 km/h;
                     
                  
                        VPe_D
                        
                     
                     
                        :
                     
                     
                        tényleges üzemanyag-fogyasztás, amely dízelüzemanyag esetében 0,220 [l/kWh];
                     
                  
                        ηA
                        
                     
                     
                        :
                     
                     
                        a generátor hatásfoka, azaz 0,67 (2).
                     
                  5.   KEREKÍTÉS
            
            Az 5. képlet szerint kiszámított szén-dioxid-kibocsátáscsökkentést () és a szén-dioxid-kibocsátáscsökkentés 7. képlet szerint kiszámított bizonytalanságát () legfeljebb két tizedesjegyre kell kerekíteni.
            A szén-dioxid-kibocsátáscsökkentés kiszámításához használt egyes értékek használhatók kerekítés nélkül vagy legfeljebb annyi tizedesjegyre kerekítve, hogy a kerekítésnek a kibocsátáscsökkentésre gyakorolt maximális teljes hatása (azaz az összes kerekített érték együttes hatása) alacsonyabb legyen 0,25 g CO2/km-nél.
            6.   ELLENŐRZÉS A SZÉN-DIOXID-KIBOCSÁTÁSCSÖKKENTÉSRE VONATKOZÓ KÜSZÖBÉRTÉK ALAPJÁN
            
            A típusjóváhagyó hatóságnak ellenőriznie kell, hogy az innovatív technológiával felszerelt valamennyi járműkivitel eléri-e a 725/2011/EU végrehajtási rendelet és a 427/2014/EU végrehajtási rendelet 9. cikke (1) bekezdésének b) pontjában meghatározott vonatkozó küszöbértéket. Annak ellenőrzése során, hogy a küszöbértékkel kapcsolatos feltétel teljesül-e, a típusjóváhagyó hatóságnak a 8. képlet szerint figyelembe kell vennie a 3. pont szerint meghatározott szén-dioxid-kibocsátáscsökkentést és a 4. pont szerint meghatározott bizonytalanságot.
            
               8. képlet
            
            
               
            ahol:
            
                        
                           
                     
                     
                        :
                     
                     
                        a 3. pont (5. képlet) szerint meghatározott szén-dioxid-kibocsátáscsökkentés [g CO2/km];
                     
                  
                        MT
                     
                     
                        :
                     
                     
                        a küszöbérték, amely 0,5 g CO2/km a 725/2011/EU végrehajtási rendelet és a 427/2014/EU bizottsági végrehajtási rendelet 9. cikke (1) bekezdésének b) pontjának megfelelően;
                     
                  
                        
                           
                     
                     
                        :
                     
                     
                        a 4. pont (7. képlet) szerint meghatározott szén-dioxid-kibocsátáscsökkentés bizonytalansága [g CO2/km].
                     
                  7.   A SZÉN-DIOXID-KIBOCSÁTÁSCSÖKKENTÉS MINŐSÍTÉSE
            
            A típusjóváhagyó hatóság által a 725/2011/EU vagy a 427/2014/EU végrehajtási rendelet 11. cikke szerint minősítendő szén-dioxid-kibocsátáscsökkentés ([g CO2/km]) a 9. képlet szerint kerül kiszámításra.
            A szén-dioxid-kibocsátáscsökkentést az intelligens dízelüzemanyag-melegítővel felszerelt valamennyi járműkivitel típusbizonyítványában rögzíteni kell.
            
               9. képlet
            
            
               
            ahol:
            
                        
                           
                     
                     
                        :
                     
                     
                        a típusjóváhagyó hatóság által minősítendő szén-dioxid-kibocsátáscsökkentés [g CO2/km];
                     
                  
                        
                           
                     
                     
                        :
                     
                     
                        a 3. pont (5. képlet) szerint meghatározott szén-dioxid-kibocsátáscsökkentés [g CO2/km];
                     
                  
                        
                           
                     
                     
                        :
                     
                     
                        a 4. pont (7. képlet) szerint meghatározott szén-dioxid-kibocsátáscsökkentés bizonytalansága [g CO2/km]
                     
                  
               (1)  Az (EU) 2020/174, az (EU) 2020/1232, az (EU) 2020/1167 vagy az (EU) 2021/488 bizottsági végrehajtási határozattal összhangban ökoinnovációként jóváhagyott hatékony 12 V-os váltakozó áramú generátor, 12 V motorgenerátor vagy 48 V/12 V-os DC/DC-átalakítóval kombinált 48 V-os motorgenerátor alkalmazása esetén a típusjóváhagyó hatóságnak a vonatkozó határozattal összhangban meghatározott, váltakozó áramú generátor hatásfokát kell használnia.
            
               (2)  Az (EU) 2020/174, az (EU) 2020/1232, az (EU) 2020/1167 vagy az (EU) 2021/488 bizottsági végrehajtási határozattal összhangban ökoinnovációként jóváhagyott hatékony 12 V-os váltakozó áramú generátor, 12 V motorgenerátor vagy 48 V/12 V-os DC/DC-átalakítóval kombinált 48 V-os motorgenerátor alkalmazása esetén a típusjóváhagyó hatóságnak a vonatkozó határozattal összhangban meghatározott hatásfokot kell használnia.